text: 因此將鄭賴二公與諸義士之忠骸先後合葬於此建立廟宇供人瞻仰，蓋以義士生前聰明正直死而為神，凡當地居民有虔誠之祈禱，無不有求必應化兇為吉期間更有感人之事蹟而難以忘者，當民國十六年間有服務於南靖警察派出所管警日人川野氏先欲毀其廟後復轉而作護廟之舉，可見神威顯赫，信仰益眾，惟以斯廟歷久荒蕪有失尊嚴乃於中華民國五十七年歲在戊申仲春三鎮、靖和兩村村長聯合民眾信士發起自由認捐，重建廟貌，並承前嘉義縣縣長何茂取先生蒞臨破土鳩工擴建未幾落成，題名靈應公義士廟，而吾人在此政府倡導中華文化復興之際重建斯廟，旨在景仰諸義士為民族英雄奉祀千秋豈不宜乎？